Referat fra UU-møde

Dato: 08.11.2019

Deltagere: Helle Sinclair og Gitte Høy Nielsen - Lars på SMS

Dagsorden:

1. UU-Studietur til Sjælland
2. Sidste planlægning af Strib 2019
3. Detaljeplanlægning af udstillinger i 2020 herunder budgetmøde december 2019
4. Udstillingsåret 2021

1. Vi havde valgt at lave et kombineret UU-møde/studietur til Sjælland for at hente tæpper i Slagelse og for at kikke på nye lokaliteter i Herlufsholm samt lave oprydning i BOXIT i Odense på vejen hjem. En ret effektiv og udbytterig tur. Nu er alle tiloversblevne gaver fra jubilæumsåret som fyldte godt op i Boxit blevet sat i omløb til deltagerpræmier på efteråretsudstillinger og brugt som nogle af gaverne i lotteriet i Strib.

2. De sidste detaljer om Stribudstillingen blev drøftet undervejs til Sjælland. Der er lavet aftaler med gode folk, som hjælper med bl.a. opsætning og oprydning, afhentning af dommere på hotellet, salg af lodder til lotteri samt at dømme barn og hund. Lillian Milek er udstillingsleder i Strib. Helle har sørget for en masse herlige sponsorpræmier til et lotteri. Overskuddet fra lotteriet skal øremærkes til aktiviteter i forbindelse med sommerudstillingen i 2021. Mere om den senere.

3. Vi gennemgik igen udstillingskalenderen for 2020 og fik styr på et par ændringer - der har været et dommerafbud og vi har inviteret og fået accept fra en ny. Som et nyt tiltag vil vi i 2020 tilbyde juniorhandlingklasser på vores udstillinger. Juniorhandlerne vil få deres egen hitliste. Tilmelding kommer til at koste kr. 75,- pr. deltager og tilmelding skal foregå via mail til Helle Sinclair. Første gang vil blive søndag i Nyborg.

Vi har aftalt et budgetmøde, hvor der laves budget for alle udstillinger i 1. halvår 2020 som kan fremsendes til bestyrelsen i december 2019.

4. Vi arbejder på udstillingskalenderen til 2021. En af ændringerne bliver juleudstillingen som flyttes til Sjælland i 2021 og bliver en dobbeltudstilling med julefrokost efter den første udstillingsdag. Besøget i Herlufsholm var en succes og vil blive stedet for juleudstillingen 2021.